LIVE VIDEO Dezbatere între principalii candidați la președinția Comisiei Europene, la sediul Parlamentului European, începând cu ora 16,00 / Extrema dreaptă nu a fost invitată
Hemiciclul Parlamentului European găzduiește joi o dezbatere la care participă principalii candidați la președinția Comisiei Europene, în frunte cu Ursula von der Leyen, între orele 16.00-17.45 (ora României), o dezbatere la care nu sunt însă prezenți candidații extremei drepte.
🔴 LIVE: Eurovision Debate with lead candidates: https://t.co/pkLKD8KtTA
— European Parliament (@Europarl_EN) May 23, 2024
Ora 16:56 Dezbaterea trece la democrație și leadership
Ora 16:44 Dezbaterea a intrat în secțiunea schimbărilor climatice
Ursula von der Leyen a declarat că schimbările climatice sunt un fapt și de aceea a inclus în acest mandat neutralitatea climatică până în 2050. Am construit foaia de parcurs pentru a ajunge acolo, iar acum suntem în faza de implementare, a spus ea, menționând că există un dialog în curs de desfășurare cu industria și cu fermierii.
În cadrul dialogului cu fermierii, răspunsurile sunt clare: ne dorim neutralitatea climatică și vrem să ajungem acolo, dar vrem să trecem de la condiționalitate la stimulente, să trecem la tehnologii moderne, a spus ea. Și același lucru este valabil și pentru industrie, a spus ea. Aceasta este sarcina pentru următorul mandat, a spus președintele Comisiei.
Nicolas Schmit, din partea Partidului Socialiștilor Europeni, a declarat că trebuie mobilizate investiții uriașe pentru decarbonizare.
Ora 16:39 Gozi o avertizează pe fond der Leyen asupra pericolului pe care îl reprezintă partidele de extremă dreapta: ”Vor să dezmembreze Europa”
Acesta a invocat informațiile legate de un potențial acord al lui von der Leyen cu unele părți ale grupului ECR de dreapta dură în viitorul parlament.
În ECR se regăsesc grupări precum Vox din Spania, Reconquête din Franța și Fratelli d’Italia din Italia. Iar von der Leyen a dezvoltat o relație strânsă cu Giorgia Meloni, care și-a îndulcit poziția eurosceptică de când a ajuns la putere în Italia în 2022.
Reintke a afirmat de asemenea că potențiala alianță PPE-ECR ar reprezenta un „dezastru”.
„Va fi un dezastru pentru climă, va fi un dezastru pentru natură, pentru generațiile viitoare, dar și pentru economie”, a spus ea.
Cu toate acestea, Verzii sunt în scădere în sondaje, semn că angajamentele lor nu mai rezonează cu cetățenii în același mod ca în 2019.
Un studiu recent al Consiliului European pentru Relații Externe (ECFR) sugerează că aceste alegeri vor fi determinate de îngrijorările a două „triburi” de alegători, primul fiind preocupat în principal de schimbările climatice, iar celălalt de imigrație.
Ora 16:37 Ursula von der Leyen a replicat că știm cu toții că situația din Gaza este dramatică, dar nu trebuie să uităm de unde a apărut, respectiv atacul Hamas din 7 octombrie.
Israelul are dreptul de a se apăra, respectând în același timp dreptul internațional, a declarat von der Leyen, menționând asistența umanitară europeană acordată populației din Gaza.
Soluția celor două state este singura lumină la capătul tunelului, a declarat președintele Comisiei.
Ora 16:34 Walter Baier, reprezentant al Partidului Stângii Europene, s-a declarat uimit de faptul că la dezbatere se discută despre pace și securitate și nimeni nu menționează Gaza și Israelul. Comentariile sale au stârnit câteva aplauze în sală.
Ora 16:27 Ursula von der Leyen, membră a Partidului Popular European de centru-dreapta, a declarat că este nevoie de îmbunătățirea industriei de apărare a Europei, de asigurarea opririi fragmentării, de proiecte europene comune, dar mai întâi de toate de a fi alături de Ucraina. Ucraina duce un război care înseamnă libertate împotriva opresiunii, Ucraina luptă pentru valorile noastre și ale tuturor națiunilor libere, a spus ea.
Ora 16:25 Terry Reintke, din partea Grupului Verzilor Europeni, a pledat pentru un fond european pentru apărare, solicitând totodată să se pună capăt regulilor de unanimitate pentru politica externă.
„Nu putem sfârși doar prin a cheltui bani împreună, trebuie, de asemenea, să punem capăt, în sfârșit, unanimității în Consiliu atunci când vine vorba de apărare și politică externă, nu putem da oamenilor precum Viktor Orbán un drept de veto asupra securității noastre”, a declarat Reintke.
Ora 16:20 Extinderea UE este o chemare a istoriei – Gozi
Răspunzând la întrebarea unui student de 24 de ani din Le Havre, Franța, cu privire la impactul pe care procesul de extindere îl va avea asupra economiei europene, Sandro Gozi, de la Renew, a declarat: „Dar este clar că este imposibil să te extinzi fără reforme. Este clar că trebuie să răspundem da istoriei, dar cetățenii noștri nu pot plăti prețul”, a spus el.
Ora 16:11 Întrebat dacă ar colabora cu Ursula von der Leyen dacă aceasta ar lucra cu Conservatorii și Democrații Europeni sau cu Identitate și Democrație, Nicolas Schmit, din partea Partidului Socialiștilor Europeni, a declarat că nu consideră ECR și ID drept forțe democratice.
Ora 16,00 Dezbaterea a început cu discutarea problemelor economice
Nicolas Schmit, din partea Partidului Socialiștilor Europeni, a declarat că este nevoie de mobilizare pentru a combate sărăcia iar oamenii trebuie să beneficieze de oportunități de muncă și să fie calificați.
Terry Reintke, din partea Verzilor Europeni, a cerut ruperea contradicției dintre climă și economie și a subliniat că cea mai mare greșeală acum ar fi să ne întoarcem la austeritate.
Walter Baier, reprezentant al Partidului Stângii Europene, a cerut concretețe în ceea ce privește problema sărăciei, punând accentul pe problema prețurilor locuințelor și a chiriilor. Potrivit acestuia UE ar trebuie să impună o directivă care să oblige statele membre să impună plafoane pentru chirii.
Ora 15:45 De ce nu sunt prezenți candidații Partidului Conservatorilor și Reformiștilor Europeni (ECR) sau Identitate și Democrație (ID)? Regulile EBU stipulează că numai partidele care au prezentat în mod oficial un candidat Spitzenkandidat – cel pe care l-au ales pentru a conduce Comisia Europeană – pot participa la dezbatere.
La dezbaterea organizată de Uniunea Europeană de Radio și Televiziune (EBU) sunt prezenți:
- Walter Baier (Austria, Stânga Europeană)
- Sandro Gozi (Italia, Renew Europe Now)
- Ursula von der Leyen (Germania, Partidul Popular European)
- Terry Reintke (Germania, Verzii Europeni)
- Nicolas Schmit (Luxemburg, Partidul Socialiștilor Europeni).
Acești cinci candidați vor dezbate următoarele subiecte:
- Economie și locuri de muncă
- Apărare și securitate
- Climă și mediu
- Democrație și leadership
- Migrație și frontiere
- Inovare și tehnologie
Întrebările vor fi adresate de către publicul din sala de plen, de către telespectatorii care urmăresc evenimentele organizate de Birourile de legătură ale Parlamentului în statele membre ale UE, transmise prin intermediul rețelelor de socializare, precum și de către cei doi moderatori. De asemenea, candidații se vor confrunta cu întrebări individuale din partea moderatorilor în așa-numitele segmente „Spotlight”, o nouă caracteristică a dezbaterii Eurovision 2024.
Dezbaterea va fi moderată de Martin Řezníček (televiziunea cehă) și Annelies Beck (VRT, Belgia).
(Surse: AFP, Reuters, The Guardian, Le Monde, Euronews)
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank